KURZUS: Pénzügyi menedzsment

MODUL: III. modul

7. lecke: A finanszírozási ciklus

| A leckében a rövid távú finanszírozás témakörével, mint a rövid távú pénzügyi tervezés egyik részterületével foglalkozunk. Meghatározzuk a vállalkozás működési és finanszírozási ciklusának fogalmát és bemutatjuk, azok hogyan determinálják a finanszírozás mozgásterét. Részletesen foglalkozunk azzal is, hogyan mérhető, becsülhető meg a finanszírozási ciklus hossza. A rövid távú finanszírozás témakörének tárgyalása során kitérünk a vállalkozás likviditási egyenlegének pénzügyi kezelése során keletkező közvetett pénzügyi hatások bemutatására és arra, hogy ezek a hatások hogyan vehetők figyelembe a pénzügyi tervezés folyamata során.
Tanulási útmutató
Tananyag
Dr. Kovács Gábor: Pénzügyi tervezés, 7. fejezet (A finanszírozási ciklus)
Kulcsfogalmak
Működési ciklus Gyártási idő Raktározási idő Értékesített termékek költsége Beszedési idő Finanszírozási ciklus Szállítók átlagos forgási ideje A finanszírozás közvetett pénzügyi hatásai
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 7. fejezethez (A finanszírozási ciklus) tartozó tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a működési ciklus fogalmát. felsorolásból ki tudja választani a működési ciklus hosszának képletét. felsorolásból ki tudja választani a gyártási idő meghatározásának módját. felsorolásból ki tudja választani a raktározási idő képletét. felsorolásból ki tudja választani az értékesített termékek költségének kiszámolási módját. felsorolásból ki tudja választani a beszedési idő fogalmát. felsorolásból ki tudja választani a finanszírozási ciklus hosszának fogalmát. felsorolásból ki tudja választani a finanszírozási ciklus hosszának képletét. felsorolásból ki tudja választani a szállítók átlagos forgási idejének fogalmát. felsorolásból ki tudja választani a szállítók átlagos forgási idejének meghatározási módját. felsorolásból ki tudja választani a finanszírozás közvetett pénzügyi hatásának fogalmát. ki tudja számolni a raktározási időt. ki tudja számolni a beszedési időt. ki tudja számolni a működési ciklus hosszát. ki tudja számolni a finanszírozási ciklus hosszát.

| Önellenőrző kérdések
1. Válassza ki az alábbi felsorolásból a működési ciklus fogalmát!
| Az az időintervallum, mely során a vállalkozás legyártja termékeit.
| Az az időintervallum, mely során a vállalkozás legyártja termékeit, értékesíti azokat, de az eladott termékek ellenértéke pénzügyileg még nem realizálódik.
| Az az időintervallum, mely során a vállalkozás legyártja termékeit, értékesíti azokat és az eladott termékek ellenértéke pénzügyileg is realizálódik.
2. Válassza ki az alábbi felsorolásból a működési ciklus hosszának képletét!
| Működési ciklus hossza = Gyártási idő + Raktározási idő + Szállítók átlagos forgási ideje
| Működési ciklus hossza = Gyártási idő + Raktározási idő + Beszedési idő
| Működési ciklus hossza = Gyártási idő + Árufeltöltési idő + Értékesítési idő
3. Válassza ki az alábbi felsorolásból a gyártási idő meghatározásának módját!
| A gyártási idő a termelési technológia ismeretében, illetve a gyártási tapasztalatok alapján becsülhető meg.
| A gyártási idő közvetlenül a pénzügyi, számviteli kimutatások alapján állapítható meg.
| A gyártási idő a szállítók átlagos forgási idejéből becsülhető meg.
4. Válassza ki az alábbi felsorolásból a raktározási idő képletét!
| Raktározási idő= Értékesített termékek költsége Nyitó készletállomány ⋅365 nap
| Raktározási idő= Értékesített termékek költsége Záró készletállomány ⋅365 nap
| Raktározási idő= Átlagos készletállomány Értékesített termékek költsége ⋅365 nap
5. Válassza ki az alábbi felsorolásból az értékesített termékek költségének kiszámolási módját!
| Az értékesített termékek költsége a raktározási időből kiindulva számszerűsíthető.
| Az értékesített termékek költsége az eladott darabszám és a termékek önköltségének szorzata.
| Az értékesített termékek költsége a vállalkozás árbevételéből közvetlenül számolható.
6. Válassza ki az alábbi felsorolásból a beszedési idő fogalmát!
| A beszedési idő azt mutatja meg, hogy a termék vásárlói átlagosan hány nap alatt fizetik ki a termékek, áruk ellenértékét.
| A beszedési idő megmutatja, hogy a vállalkozás átlagosan hány alatt tudja behajtani lejárt követeléseit.
| A beszedési idő a szállítók forgási idejének reciproka.
7. Válassza ki az alábbi felsorolásból a finanszírozási ciklus hosszának fogalmát!
| A finanszírozási ciklus hossza megmutatja, hogy adott üzleti éven belül a vállalkozás szállítóinak átlagosan hány napi működés finanszírozásáról kell gondoskodniuk.
| A finanszírozási ciklus hossza megmutatja, hogy adott üzleti éven belül a hitelezők átlagosan hány napon keresztül finanszírozzák a vállalkozás működését.
| A finanszírozási ciklus hossza megmutatja, hogy adott üzleti éven belül a vállalkozásnak átlagosan hány napi működés finanszírozásáról kell gondoskodnia.
8. Válassza ki az alábbi felsorolásból a finanszírozási ciklus hosszának képletét!
| Finanszírozási ciklus hossza = Működési ciklus hossza - Vevők átlagos forgási ideje.
| Finanszírozási ciklus hossza = Működési ciklus hossza - Szállítók átlagos forgási ideje.
| Finanszírozási ciklus hossza = Működési ciklus hossza - Gyártási idő
9. Válassza ki az alábbi felsorolásból a szállítók átlagos forgási idejének fogalmát!
| A szállítók átlagos forgási ideje megmutatja, hogy egy adott szállító egy üzleti év alatt összesen hányszor szállít árut a vállalkozás számára.
| A szállítók átlagos forgási ideje megmutatja, hogy a vállalkozás átlagos készletállománya egy adott üzleti éven belül hányszor "forog ki".
| A szállítók átlagos forgási ideje megmutatja, hogy a vállalkozás számláit átlagosan hány nap alatt egyenlíti ki.
10. Válassza ki az alábbi felsorolásból a szállítók átlagos forgási idejének meghatározási módját!
| A szállítók átlagos forgási idejének meghatározásához szükségünk van az eladott áruk beszerzési értékére.
| A szállítók átlagos forgási idejének meghatározásához szükségünk van a szállítóállomány nagyságára, illetve annak változására.
| A szállítók átlagos forgási idejének meghatározásához szükségünk van a vállalkozás által hitelbe vásárolt befektetett- és forgóeszközök, illetve a pénzügyileg később rendezendő igénybe vett szolgáltatások összértékére.
| A szállítók átlagos forgási idejének meghatározásához szükségünk van a vevők átlagos forgási idejére és a raktározási időre.
11. Válassza ki az alábbi felsorolásból a finanszírozás közvetett pénzügyi hatásának fogalmát!
| A finanszírozás közvetett pénzügyi hatása megmutatja, hogy a vállalkozás működési hiányának kezelése milyen és mekkora hatást gyakorol a következő tervezési időszak pénzáramlására.
| A finanszírozás közvetett pénzügyi hatása megmutatja, hogy a vállalkozás likviditási egyenlegének kezelése milyen és mekkora hatást gyakorol a következő tervezési időszak pénzáramlására.
| A finanszírozás közvetett pénzügyi hatása megmutatja, hogy a vállalkozás működési hiányának kezelése milyen és mekkora hatást gyakorol az adott tervezési időszak pénzáramlására.
12. Egy vállalkozás működésével kapcsolatosan az alábbi adatok ismertek:
Mérleg
| 2017 | 2018
Készletek | 17 millió Ft | 15 millió Ft
Vevők | 36 millió Ft | 42 millió Ft
Eredménykimutatás (2018)
Árbevétel | 450 millió Ft
Az alapanyagok késztermékké történő feldolgozásához 25 napra van szükség. Az értékesítés 95%-a hitelbe történik. A vállalkozás szállítói számláit átlagosan 40 nap alatt egyenlíti ki. A vállalkozás által gyártott termékek átlagos költsége 3500 Ft/db. A 2018-as évben összesen 90 ezer db termék került értékesítésre.
12/A. Válassza ki az alábbi felsorolásból a raktározási időt!
| 26 nap
| 22 nap
| 19 nap
12/B. Válassza ki az alábbi felsorolásból a beszedési időt!
| 30 nap
| 33 nap
| 38 nap
12/C. Válassza ki az alábbi felsorolásból a működési ciklus hosszát!
| 71 nap
| 77 nap
| 85 nap
12/D. Válassza ki az alábbi felsorolásból a finanszírozási ciklus hosszát!
| 37 nap
| 43 nap
| 46 nap