KURZUS: Pénzügyi menedzsment

MODUL: I. modul

3. lecke: Hiteltörlesztési konstrukciók

| A 3. leckében bemutatásra kerülnek a pénzügyi szolgáltatók által alkalmazott legfontosabb, leginkább elterjedt hitelkonstrukciók. Szó lesz a hitelkonstrukciók pénzáramlásának lényegesebb általános matematikai, közgazdaságtani összefüggéseiről. Az elméleti háttér megalapozása után pedig bemutatásra kerülnek az egyes hiteltörlesztési konstrukciók legfontosabb jellemzői is.
Tanulási útmutató
Tananyag
Dr. Kovács Gábor: Pénzügyi szolgáltatások és döntések, 3. fejezet (Hiteltörlesztési konstrukciók)
Kulcsfogalmak
Hitelkonstrukciók Kamatfizetés Tőketörlesztés Lejáratkor egy összegben törlesztendő hitel Egyenletes tőketörlesztésű hitel Annuitásos hitel Fennálló hiteltartozás Késleltetett hitel
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 3. fejezethez (Hiteltörlesztési konstrukciók) tartozó tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a banki hitelek pénzáramlására vonatkozó általános, hitelkonstrukciótól független alapvető összefüggéseket. felsorolásból ki tudja választani a legfontosabb hitelkonstrukciókat. felsorolásból ki tudja választani a lejáratkor egy összegben törlesztendő hitel fogalmát. felsorolásból ki tudja választani a lejáratkor egy összegben törlesztendő hitel pénzáramlásának jellemzőit. felsorolásból ki tudja választani az egyenletes tőketörlesztésű hitel fogalmát. felsorolásból ki tudja választani az egyenletes tőketörlesztésű hitel pénzáramlásának jellemzőit. felsorolásból ki tudja választani az annuitásos hitel fogalmát. felsorolásból ki tudja választani a késleltetett hitel fogalmát. felsorolásból ki tudja választani a késleltetett hitel pénzáramlásának jellemzőit. ki tudja számolni a lejáratkor egy összegben törlesztendő hitel pénzáramlását. ki tudja számolni az egyenletes tőketörlesztésű hitel pénzáramlását. ki tudja számolni az annuitásos hitel pénzáramlását. ki tudja számolni annuitásos hitel esetén adott időpontra a fennálló hiteltartozás értékét. ki tudja számolni a késleltetett hitel pénzáramlását.

| Önellenőrző kérdések
1. Válassza ki az alábbi felsorolásból a banki hitelek pénzáramlására vonatkozó általános, hitelkonstrukciótól független összefüggéseket!
| A hitel törlesztőrészlete kamatfizetésből és tőketörlesztésből áll.
| A tőketörlesztések összege nem egyezik meg a felvett hitel összegével.
| A fizetendő kamat nagysága mindig a fennálló hiteltartozástól és a kamatláb nagyságától függ.
| A fizetendő kamat nagysága mindig a fennálló hitel THM-jétől függ.
| A fizetendő kamat nagysága mindig az időszak elején fennálló hiteltartozás értékétől függ.
| A fizetendő kamat nagysága mindig az időszak végén fennálló hiteltartozás értékétől függ.
2. Válassza ki az alábbi felsorolásból a legfontosabb hitelkonstrukciókat!
| Lejáratkor egy összegben törlesztendő hitel.
| Hitelfelvétel moratóriummal.
| Egyenletes tőketörlesztésű hitel.
| Csökkenő kamatfizetési kötelezettségű hitel.
| Annuitásos hitel.
| Fordított annuitásos hitel.
3. Válassza ki az alábbi felsorolásból a lejáratkor egy összegben törlesztendő hitel fogalmát!
| A lejáratkor egy összegben törlesztendő hitel esetén a teljes kamatfizetési kötelezettség fizetése lejáratkor, egy összegben történik.
| A lejáratkor egy összegben törlesztendő hitel esetén a teljes hitelösszeg visszafizetése a hitel felvételekor egy összegben történik.
| A lejáratkor egy összegben törlesztendő hitel esetén a teljes hitelösszeg visszafizetése lejáratkor, egy összegben történik.
4. Válassza ki az alábbi felsorolásból a lejáratkor egy összegben törlesztendő hitel pénzáramlásának jellemzőit!
| Lejáratkor egy összegben törlesztendő hitel esetén a fennálló hiteltartozás minden időszakra vonatkozóan megegyezik a THM mutató összegével.
| Lejáratkor egy összegben törlesztendő hitel esetén a fennálló hiteltartozás minden időszakra vonatkozóan megegyezik a hitel összegével.
| Lejáratkor egy összegben törlesztendő hitel esetén a fizetendő kamat a fennálló hiteltartozás összegétől és a THM-től függ, ezért a fizetendő kamat összege állandó a teljes futamidő alatt.
| Lejáratkor egy összegben törlesztendő hitel esetén a fizetendő kamat a fennálló hiteltartozás összegétől és a kamatlábtól függ, ezért a fizetendő kamat összege állandó a teljes futamidő alatt.
5. Válassza ki az alábbi felsorolásból az egyenletes tőketörlesztésű hitel fogalmát!
| Egyenletes tőketörlesztésű hitel esetén a hitel összegének visszafizetése egyenletesen, azonos összegben történik a futamidő egyes időszakai alatt.
| Egyenletes tőketörlesztésű hitel esetén a hitel összegének visszafizetése egy összegben történik a futamidő végén
| Egyenletes tőketörlesztésű hitel esetén a kamat összegének megfizetése egyenletesen, azonos összegben történik a futamidő egyes időszakai alatt.
6. Válassza ki az alábbi felsorolásból az egyenletes tőketörlesztésű hitel pénzáramlásának jellemzőit!
| Egyenletes tőketörlesztésű hitel esetén a tőketörlesztés összege minden időszakban azonos, tehát megegyezik a hitel összegének és futamidejének hányadosával.
| Egyenletes tőketörlesztésű hitel esetén a tőketörlesztés összege minden időszakban azonos, tehát megegyezik a hitel összegének és a kamatfizetési kötelezettségnek a hányadosával.
| Egyenletes tőketörlesztésű hitel esetén a fennálló hiteltartozás összege minden időszakban ugyanakkora összeggel csökken.
| Egyenletes tőketörlesztésű hitel esetén a fennálló hiteltartozás összege az első évben ugyanakkora összeggel csökken.
7. Válassza ki az alábbi felsorolásból az annuitásos hitel fogalmát!
| Az annuitásos hitel olyan hitelkonstrukció, melynek törlesztőrészlete a teljes futamidő alatt változó, vagyis a tőketörlesztés és kamatfizetés összege folyamatosan csökken.
| Az annuitásos hitel olyan hitelkonstrukció, melynek törlesztőrészlete a teljes futamidő alatt azonos, vagyis a tőketörlesztés és kamatfizetés összege állandó.
| Az annuitásos hitel olyan hitelkonstrukció, melynek törlesztőrészlete a teljes futamidő alatt azonos, vagyis a THM értéke állandó.
8. Válassza ki az alábbi felsorolásból a késleltetett hitel fogalmát!
| Késleltetett hitel esetén a hitel visszafizetése egy meghatározatlan hosszúságú türelmi idő után kezdődik meg.
| Késleltetett hitel esetén a hitel visszafizetése egy adott hosszúságú türelmi idő előtt kezdődik meg.
| Késleltetett hitel esetén a hitel visszafizetése egy adott hosszúságú türelmi idő után kezdődik meg.
9. Válassza ki az alábbi felsorolásból a késleltetett hitel jellemzőit!
| Késleltetett hitel esetén a fennálló hiteltartozás a türelmi idő alatt nem változik.
| Késleltetett hitel esetén a fennálló hiteltartozás a türelmi idő alatt csökken.
| Késleltetett hitel esetén a türelmi idő alatt a vállalkozást nem terheli fizetési kötelezettség.
| Késleltetett hitel esetén a türelmi idő alatt tőketörlesztés nem történik, de kamatfizetés igen.
10. Egy vállalkozás 100 MFt lejáratkor egy összegben törlesztendő hitelt vett fel 16%-os kamatlábra. A hitel futamideje 5 év. Határozza meg a hitel pénzáramlásának hiányzó elemeit! Millió forintban számoljon!
Év | Fennálló hiteltartozás | Kamatfizetés | Tőketörlesztés | Törlesztőrészlet
1 | 100 | 16 | 0 | 16
2 | 100 |  |  |
3 | 100 | 16 | 0 | 16
4 | 100 | 16 | 0 | 16
5 | 100 | 16 |  |
11. Egy vállalkozás 150 MFt egyenletes tőketörlesztésű hitelt vett fel 20%-os kamatlábra. A hitel futamideje 5 év. Határozza meg a hitel pénzáramlásának hiányzó elemeit! Millió forintban számoljon!
Év | Fennálló hiteltartozás | Kamatfizetés | Tőketörlesztés | Törlesztőrészlet
1 | 150 | 30 | 30 | 60
2 | 120 | 24 | 30 | 54
3 | 90 |  |  |
4 | 60 | 12 | 30 | 42
5 | 30 |  |  | 36
12. Egy vállalkozás 160 MFt annuitásos hitelt vett fel 17%-os kamatlábra. A hitel futamideje 8 év. Mekkora az éves törlesztőrészlet? Válassza ki a helyes megoldást! Millió forintban számoljon!
| 38,03 MFt.
| 36,81 MFt.
| 36,12 MFt.
13. Egy vállalkozás 150 MFt annuitásos hitelt vett fel 18%-os kamatlábra. A hitel futamideje 10 év. Mekkora a fennálló hiteltartozás a 4. év elején? Válassza ki a helyes megoldást! Millió forintban számoljon!
| 115,8 MFt.
| 123,3 MFt.
| 127,2 MFt.
14. Egy vállalkozás 100 MFt hitelt vett fel 16%-os kamatlábra. A hitel futamideje 5 év. A hitel törlesztésére 2 év türelmi idő után 20% - 40% - 40% megoszlásban kerül sor. Határozza meg a hitel pénzáramlásának hiányzó elemeit! Millió forintban számoljon!
Év | Fennálló hiteltartozás | Kamatfizetés | Tőketörlesztés | Törlesztőrészlet
1 | 100 | 16 | 0 | 16
2 |  |  | 0 | 16
3 | 100 |  |  |
4 | 80 | 12,8 | 40 | 52,8
5 | 40 | 6,4 | 40 | 46,4