KURZUS: Pénzügyi menedzsment

MODUL: I. modul

Modulzáró feladatok

| 1. Válassza ki az alábbi felsorolásból a kamatjóváírás definícióját!
| A kamatjóváírás az adott időpont előtt esedékes kamat újrabefektetését jelenti.
| A kamatjóváírás az adott időpontig esedékes kamat technikai kezelését, nyilvántartását jelenti.
| A kamatjóváírás az adott időpontig esedékes kamat technikai nyilvántartását és készpénzes kifizetését jelenti.
1 pont
2. Válassza ki az alábbi felsorolásból a kamatnap definícióját!
| A kamatnapok a lekötési időszak azon napjait jelentik, melyek során kamatjóváírás történik. Nem számít kamatnapnak a lekötés lejárati napja, de kamatnap a lekötés első napja.
| A kamatnapok a lekötési időszak azon napjait jelentik, melyek során tőkésítés nem történik. Nem számít kamatnapnak a lekötés lejárati napja, de kamatnap a lekötés első napja.
| A kamatnapok a lekötési időszak azon napjait jelentik, melyek során kamatjóváírás nem történik. Nem számít kamatnapnak a lekötés első napja, de kamatnap a lekötés lejárati napja.
1 pont
3. Válassza ki az alábbi felsorolásból az EBKM fogalmát!
| Az egységesített betéti kamatlábmutató (EBKM) a bankbetét lejáratig számított átlagos hozama, amennyiben annak pénzáramlását korrigálják a fizetendő díjakkal, jutalékokkal.
| Az egységesített betéti kamatlábmutató (EBKM) a bankbetét lejáratig számított átlagos hozama, amennyiben annak pénzáramlását nem korrigálják a fizetendő díjakkal, jutalékokkal.
| Az egységesített betéti kamatlábmutató (EBKM) a bankbetét egy évre számított átlagos költsége, amennyiben annak pénzáramlását korrigálják a fizetendő díjakkal, jutalékokkal.
1 pont
4. Válassza ki az alábbi felsorolásból azt a négyet, amelyik igaz a folyószámlahitel jellemzőivel kapcsolatban!
| Folyószámlahitel esetén a bank a vállalkozás számára a bankszámláján hitelkeretet tart rendelkezésre.
| A vállalkozás a folyószámlahitel összege után kamatot, a kihasználatlan hitelkeretért rendelkezésre tartási jutalékot köteles fizetni.
| Folyószámlahitel esetén a bank a vállalkozás bankszámlájára átutalja a hitel összegét.
| A folyószámlahitel középtávú, maximum 2 év a futamideje.
| A folyószámlahitel rövid lejáratú, futamideje általában 1 év.
| A folyószámlahitel jelzáloggal fedezett.
| A folyószámlahitel mögött nem állnak biztosítékok.
4 pont
5. Válassza ki az alábbi felsorolásból a bankkezesség fogalmát!
| Bankkezesség esetén a vállalkozás, amennyiben a javára kötelezettséget vállaló harmadik fél nem teljesít, jogosult a bankhoz fordulni és tőle követelni a kötelezettség teljesítését.
| Bankkezesség esetén a vállalkozás jogosult a bankhoz fordulni és tőle követelni a kötelezettség teljesítését.
| Bankkezesség esetén a vállalkozás, amennyiben a javára kötelezettséget vállaló harmadik fél nem teljesít, jogosult az MNB-hez fordulni és tőle követelni a kötelezettség teljesítését.
1 pont
6/A. Válassza ki az alábbi felsorolásból a hitelszerződés tartalmi elemeit!
| Hitelfelvevő és hitelnyújtó azonosítása.
| A kötelező jelzálog-biztosíték azonosítása.
| Szolgáltatás és ellenszolgáltatás.
| A hitel összege és lejárata.
| A hitel rendelkezésre tartási ideje és ellenértéke.
4 pont
6/B. Válassza ki az alábbi felsorolásból a hitelszerződés tartalmi elemeit!
| Nyilatkozatok és szavatosságok.
| A vállalkozás választott Cégbíróságának megnevezése.
| Kötelezettségvállalás tartózkodásra.
| Megerősítő kötelezettségvállalások.
| Szerződésszegés és következményei.
8 pont
7. Válassza ki az alábbi felsorolásból a megerősítő kötelezettségvállalás jellemzőit!
| A megerősítő kötelezettségvállalás révén a hitelező folyamatosan információkat kap az adós társaság működéséről.
| A megerősítő kötelezettségvállalás révén a hitelező a hitelfelvétel után információkat kap az adós társaság működéséről.
| A megerősítő kötelezettségvállalás alapján az adós a hitelező rendelkezésére bocsátja üzleti jelentését és a kötelezettségeiről szóló jelentést.
| A megerősítő kötelezettségvállalás alapján az adós a hitelező rendelkezésére bocsátja a mérlegét és eredménykimutatását, a kintlévőségeiről szóló jelentést, a biztosítékok állapotáról szóló jelentést, bizonyos mutatószámokat kiszámolni és értéküket közölni.
2 pont
8. Válassza ki az alábbi felsorolásból a hitelbírálat jellemzőit!
| A hitelbírálat célja a hiteldöntés előkészítése.
| A hitelbírálat célja a vállalkozás jövedelmezőségének megítélése.
| Az ügyfélminősítés célja az ügyfél hitelképességének felmérése.
| Az ügyfélminősítés célja az ügyfél biztosítékainak elemzése.
| Az ügyfélminősítési folyamat lépéseit a bankok nyilvános adósminősítési szabályzata rögzíti.
| Az ügyfélminősítési folyamat lépéseit a bankok titkos adósminősítési szabályzata rögzíti.
| A biztosítékok osztályozásakor a bank figyelembe veszi a fedezet piaci értékét, értékállóságát, tehermentességüket, mobilizálhatóságukat, érvényesíthetőségüket.
4 pont
9/A. Válassza ki az alábbi felsorolásból a banki hitelek pénzáramlására vonatkozó általános, hitelkonstrukciótól független összefüggéseket!
| A hitel törlesztőrészlete kamatfizetésből és tőketörlesztésből áll.
| A tőketörlesztések összege nem egyezik meg a felvett hitel összegével.
| A tőketörlesztések összege megegyezik a felvett hitel összegével.
| A fizetendő kamat nagysága mindig a fennálló hiteltartozástól és a kamatláb nagyságától függ.
3 pont
9/B. Válassza ki az alábbi felsorolásból a banki hitelek pénzáramlására vonatkozó általános, hitelkonstrukciótól független összefüggéseket!
| A fizetendő kamat nagysága mindig a fennálló hitel THM-jétől függ.
| A fizetendő kamat nagysága mindig az időszak elején fennálló hiteltartozás értékétől függ.
| A fizetendő kamat nagysága mindig az időszak végén fennálló hiteltartozás értékétől függ.
| Az utolsó időszakra vonatkozóan az időszak elején fennálló hiteltartozás összege meg kell egyezzen az utolsó tőketörlesztés összegével.
2 pont
10. Válassza ki az alábbi felsorolásból a legfontosabb hitelkonstrukciókat!
| Lejáratkor egy összegben törlesztendő hitel.
| Hitelfelvétel moratóriummal.
| Egyenletes tőketörlesztésű hitel.
| Csökkenő kamatfizetési kötelezettségű hitel.
| Annuitásos hitel.
| Fordított annuitásos hitel.
1 pont
11/A. Határozza meg a futamidő hosszát évben, amennyiben egy vállalkozás 2020. február 24-én kötötte le a pénzét a lejárat napja pedig június 12., amennyiben a bank pontos módszert alkalmaz! Írja be a helyes választ! Három tizedesjegy pontossággal számoljon! év 2 pont
11/B. Határozza meg a futamidő hosszát évben, amennyiben egy vállalkozás 2020. február 24-én kötötte le a pénzét a lejárat napja pedig június 12., amennyiben a bank angol módszert alkalmaz! Írja be a helyes választ! Három tizedesjegy pontossággal számoljon! év 2 pont
11/C. Határozza meg a futamidő hosszát évben, amennyiben egy vállalkozás 2020. február 24-én kötötte le a pénzét a lejárat napja pedig június 12., amennyiben a bank francia módszert alkalmaz! Írja be a helyes választ! Három tizedesjegy pontossággal számoljon! év 2 pont
11/D. Határozza meg a futamidő hosszát évben, amennyiben egy vállalkozás 2020. február 24-én kötötte le a pénzét a lejárat napja pedig június 12., amennyiben a bank német módszert alkalmaz! Írja be a helyes választ! Három tizedesjegy pontossággal számoljon! év 2 pont
12. Határozza meg annak a betéti konstrukciónak az EBKM-ét, amely évi 12,6% kamatot fizet négyhavonta történő tőkésítéssel és a francia módszert alkalmazza a kamatnapok számának meghatározása során. Tegyük fel, hogy járulékos költségek nincsenek. Válassza ki a helyes megoldást!
| 13,32%
| 15,68%
| 12,92%
2 pont
13. Egy vállalkozás 250 MFt egyenletes tőketörlesztésű hitelt vett fel 16%-os kamatlábra. A hitel futamideje 5 év. Határozza meg a hitel pénzáramlásának hiányzó elemeit! Millió forintban számoljon!
Év | Fennálló hiteltartozás | Kamatfizetés | Tőketörlesztés | Törlesztőrészlet
1 | 250 | 40 | 50 | 90
2 |  | 32 | 50 | 82
3 | 150 |  |  |
4 | 100 | 16 | 50 | 66
5 | 50 |  | 50 | 58
4 pont
14. Egy vállalkozás 100 MFt annuitásos hitelt vett fel 16%-os kamatlábra. A hitel futamideje 7 év. Mekkora az éves törlesztőrészlet? Válassza ki a helyes megoldást! Millió forintban számoljon!
| 19,28 MFt.
| 23,54 MFt.
| 24,76 MFt.
2 pont
15. Egy vállalkozás 80 MFt annuitásos hitelt vett fel 19%-os kamatlábra. A hitel futamideje 10 év. Mekkora a fennálló hiteltartozás a 6. év elején? Válassza ki a helyes megoldást! Millió forintban számoljon!
| 56,38 MFt.
| 59,17 MFt.
| 48,32 MFt.
2 pont