KURZUS: Pénzügyi menedzsment

MODUL: IV. modul

10. lecke: Beruházások kölcsönhatásai

| A leckében a projektértékelés folyamatának utolsó lépésével, a megfelelő döntési szabály kiválasztásával fogunk foglalkozni, mégpedig abban a speciális esetben, amikor kölcsönhatás áll fenn a potenciális beruházási alternatívák között. Bemutatjuk tehát, hogy ebben a helyzetben hogyan értékelhetők az egyes beruházások és milyen módon maximalizálható a vállalkozás értéke. A releváns pénzügyi eljárások, mutatószámok közül szó lesz a jövedelmezőségi indexről és a költség-egyenértékes fogalmáról; illetve ezek megfelelő gyakorlati alkalmazásáról.
Tanulási útmutató
Tananyag
Dr. Kovács Gábor: Pénzügyi tervezés, 10. fejezet (Beruházások kölcsönhatásai)
Kulcsfogalmak
Beruházások kölcsönhatása Erőforráshiány Kapacitáskorlát Eltérő élettartamú beruházások Folyamatos üzletmenet Költség-egyenértékes Annuitás Korlátozott kapacitások Jövedelmezőségi index
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 10. fejezethez (Beruházások kölcsönhatásai) tartozó tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a beruházások kölcsönhatásának fogalmát. felsorolásból ki tudja választani a beruházások közötti kölcsönhatás lehetséges okait. felsorolásból ki tudja választani az erőforráshiány fogalmát. felsorolásból ki tudja választani az eltérő élettartamú beruházások fogalmának jellemzőit. felsorolásból ki tudja választani a folyamatos üzletmenet fogalmát. felsorolásból ki tudja választani a költség-egyenértékes fogalmát. felsorolásból ki tudja választania a költség-egyenértékes meghatározási módjának jellemzőit. felsorolásból ki tudja választani a korlátozott kapacitások fogalmát. felsorolásból ki tudja választani a jövedelmezőségi index fogalmát. ki tudja számolni a költség-egyenértékes értékét. számítások alapján felsorolásból ki tudja választani a megvalósítandó projektet eltérő élettartamú beruházások esetén. ki tudja számolni a jövedelmezőségi index értékét. számítások alapján felsorolásból ki tudja választani a megvalósítandó projekt(ek)et eltérő korlátozott kapacitások esetén.

| Önellenőrző kérdések
1. Válassza ki az alábbi felsorolásból a beruházások kölcsönhatásának fogalmát!
| Beruházások kölcsönhatásáról beszélünk, amennyiben az egyik potenciális beruházási alternatíva elfogadása maga után vonja a másik lehetőség megvalósítását.
| Beruházások kölcsönhatásáról beszélünk, amennyiben az egyik potenciális beruházási alternatíváról való döntésünk hatással van a másik lehetőség megvalósítására.
| Beruházások kölcsönhatásáról beszélünk, amennyiben az egyik potenciális beruházási alternatíva elfogadása maga után vonja a másik lehetőség elutasítását.
2. Válassza ki az alábbi felsorolásból a beruházások közötti kölcsönhatás lehetséges okait!
| Kapacitáskorlát fennállása.
| Finanszírozási determináció.
| Likviditási hiány fennállása.
| Erőforráshiány.
3. Válassza ki az alábbi felsorolásból az erőforráshiány fogalmát!
| Erőforráshiányról akkor beszélünk, ha a vállalkozás számára nem állnak rendelkezésre a megvalósítandó beruházás elindításához szükséges befektetett eszközök.
| Erőforráshiányról akkor beszélünk, ha a vállalkozás számára nem állnak rendelkezésre a megvalósítandó beruházás finanszírozásához szükséges hitellehetőségek.
| Erőforráshiányról akkor beszélünk, ha a vállalkozás számára nem állnak rendelkezésre a megvalósítandó beruházás finanszírozásához szükséges pénzügyi eszközök.
4. Válassza ki az alábbi felsorolásból az eltérő élettartamú beruházások fogalmának jellemzőit!
| A megvalósítandó beruházások kizárólag a forgótőke finanszírozását szolgálhatják.
| A megvalósítandó projektek azonos technológiai paraméterekkel kell, hogy rendelkezzenek.
| A folyamatos üzletmenet kritériumának teljesülnie kell.
| A beruházási kapacitások szorzatának állandónak kell lennie.
5. Válassza ki az alábbi felsorolásból a folyamatos üzletmenet fogalmát!
| A folyamatos üzletmenet azt jelenti, hogy a vállalat folyamatosan áll vevői rendelkezésére.
| A folyamatos üzletmenet azt jelenti, hogy a vállalat finanszírozása folyamatosan, nagyobb likviditási problémák nélkül kell, hogy történjen.
| A folyamatos üzletmenet azt jelenti, hogy az értékelendő eszközök által elvégzett feladatok a vállalkozásnál állandóan jelentkeznek, azok elvégzésére folyamatosan szükség van.
6. Válassza ki az alábbi felsorolásból a költség-egyenértékes fogalmát!
| A költség-egyenértékes megmutatja, hogy egy adott eszköz megvásárlásának hitelből történő finanszírozása évente átlagosan mekkora pénzkiadást jelent a vállalkozás számára.
| A költség-egyenértékes megmutatja, hogy egy adott eszköz megvásárlása és működtetése évente átlagosan mekkora pénzkiadást jelent a vállalkozás számára.
| A költség-egyenértékes megmutatja, hogy egy adott eszköz működtetése évente átlagosan mekkora pénzkiadást jelent a vállalkozás számára.
7. Válassza ki az alábbi felsorolásból a költség-egyenértékes meghatározási módjának jellemzőit!
| A költség-egyenértékes számszerűsítésekor a finanszírozási hatásokat is figyelembe kell vennünk.
| A költség-egyenértékes számszerűsítésekor a projekt nominális pénzáramlásából kell kiindulnunk és a pénzáramlás tagok összegét kell osztani a futamidő (élettartam) hosszával.
| A költség-egyenértékes számszerűsítésekor a pénzáramlás jelenértékét kell figyelembe vennünk.
| A költség-egyenértékes számszerűsítése az annuitás képletének segítségével lehetséges.
8. Válassza ki az alábbi felsorolásból a korlátozott kapacitások fogalmát!
| Korlátozott kapacitások alatt azt értjük, hogy a vállalkozásnak beruházási célra korlátozott pénzügyi erőforrások állnak rendelkezésére.
| Korlátozott kapacitások alatt azt értjük, hogy a vállalkozásnak finanszírozási célra korlátozott hitellehetőségek állnak rendelkezésre.
| Korlátozott kapacitások alatt azt értjük, hogy a vállalkozásnak finanszírozási célra korlátozott részvénykibocsátási lehetőségek állnak rendelkezésre.
9. Válassza ki az alábbi felsorolásból a jövedelmezőségi index fogalmát!
| A jövedelmezőségi index megmutatja, hogy adott projekt elfogadása esetén a beruházás mennyivel fogja várhatóan növelni a vállalkozás értékét.
| A jövedelmezőségi index megmutatja, hogy adott projekt elfogadása esetén egységnyi befektetett tőke mennyivel fogja várhatóan növelni a vállalkozás értékét.
| A jövedelmezőségi index megmutatja, hogy adott projekt elfogadása esetén a finanszírozásból eredő adómegtakarítás várhatóan mennyivel fogja növelni a vállalkozás értékét.
10. Egy adott termelési feladat ellátására vállalkozásunk két gép közül kíván választani. A két gép azonos kapacitású, a feladat ellátására - nagyjából változatlan körülmények között - várhatóan hosszú távon is szükség lesz. Az "A" gép beszerzési ára 30 millió Ft, a "B" gépé pedig 45 millió Ft. Az "A" gép várhatóan két évig, a "B" pedig három évig működtethető. A vállalkozás tőkeköltsége 15%. A két gép működtetésének költségei a következők (millió Ft):
| 1. év | 2. év | 3. év
"A" gép | 14 | 18 |
"B" gép | 17 | 15 | 24
10/A. Válassza ki az alábbi felsorolásból az "A" gép költség-egyenértékesének értékét!
| 28,98 millió Ft
| 34,31 millió Ft
| 39,31 millió Ft
10/B. Válassza ki az alábbi felsorolásból a megvalósítandó projektet, amennyiben a "B" gép költség-egyenértékese 38,06 millió forintot tesz ki.
| Az "A" gépet érdemes választani, mivel annak költség-egyenértékese magasabb.
| A "B" gépet érdemes választani, mivel annak költség-egyenértékese magasabb.
| Az "A" gépet érdemes választani, mivel annak költség-egyenértékese alacsonyabb.
| A "B" gépet érdemes választani, mivel annak költség-egyenértékese alacsonyabb.
11. Vállalkozásunk a 2018-as évben - korlátozott pénzügyi lehetőségei miatt - összesen 40 millió Ft-ot költhet beruházási célra. A vállalkozás tőkeköltsége 18%. A szóba jöhető projekt-alternatívák pénzáramlása a következő:
Évek | 0. | 1. | 2. | 3.
"A" projekt | -20 | 12 | 10 | 8
"B" projekt | -20 | 9 | 17 | 6
"C" projekt | -40 | 17 | 25 | 18
11/A. Válassza ki az alábbi felsorolásból az "A" projekt jövedelmezőségi indexének értékét!
| 1,11
| 1,16
| 1,19
11/B. Válassza ki az alábbi felsorolásból a megvalósítandó projekt(ek)et, amennyiben a "B" projekt pénzáramlásának jelenértéke 23,49 millió forintot, a "C" projekté pedig 43,32 millió forintot tesz ki.
| "C" projekt.
| "A" és "B" projekt.
| "A" és "C" projekt.
| "B" és "C" projekt.