KURZUS: Pénzügyi menedzsment

MODUL: III. modul

8. lecke: A rövid távú finanszírozás eszközei

| A leckében folytatjuk a rövid távú pénzügyi tervezés legfontosabb részterületének, a rövid távú finanszírozás témakörének vizsgálatát. Szó lesz a rövid távú finanszírozás eszközrendszeréről, azaz a likviditási hiány finanszírozása során igénybe vehető pénzügyi lehetőségekről. Ezt követően bemutatjuk az egyes alternatívák pénzügyi szempontú értékelésének (összehasonlításának) módszertanát és gyakorlati eszközeit is. Tárgyalásra kerül, hogyan határozható meg, hogyan számszerűsíthető az egyes finanszírozási módok alkalmazásának forrásköltsége.
Tanulási útmutató
Tananyag
Dr. Kovács Gábor: Pénzügyi tervezés, 8. fejezet (A rövid távú finanszírozás eszközei)
Kulcsfogalmak
Hitelkeret Bankhitelszerződés Készenléti rendelkezésre állás Nyitott hitelkeret Forgótőke hitel A szállítóállomány késleltetése A finanszírozás forrásköltsége Rendelkezésre állási jutalék Értékesítési diszkont Implicit kamatláb A szállítóállomány késleltetésének implicit kamatköltsége
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére:
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot, oldja meg a feladatokat. A felkészüléshez kellő segítséget nyújt a lecke tananyaga és a modulzáró kérdések mennyisége és mélysége. Kérdéseivel forduljon tutorához! Olvassa el a jegyzetből a figyelmesen a 8. fejezethez (A rövid távú finanszírozás eszközei) tartozó tananyagot!
Követelmények
Ön akkor sajátította el megfelelően a tananyagot, ha:
felsorolásból ki tudja választani a rövid távú finanszírozás legfontosabb eszközeit. felsorolásból ki tudja választani a hitelkeret által történő forrásszerzés legfontosabb jellemzőit. felsorolásból ki tudja választani a készenléti rendelkezésre állás fogalmát. felsorolásból ki tudja választani a forgótőke hitel jellemzőit. felsorolásból ki tudja választani a likviditási hiánynak a vállalkozás értékpapírjai eladása révén történő finanszírozásának jellemzőit. felsorolásból ki tudja választani a szállítóállomány késleltetése révén történő finanszírozás jellemzőit. felsorolásból ki tudja választania a finanszírozás forrásköltségének fogalmát. felsorolásból ki tudja választani a hitelkeret révén történő finanszírozás forrásköltségének elemeit. felsorolásból ki tudja választani az értékpapír-eladás forrásköltségének meghatározási módját. felsorolásból ki tudja választani az implicit kamatláb fogalmát. felsorolásból ki tudja választani az értékesítés adott fizetési feltételének jelentését. ki tudja számolni a szállítóállomány késleltetésének implicit kamatköltségét. számítások alapján felsorolásból ki tudja választani a legkedvezőbb fizetési ajánlatot.

| Önellenőrző kérdések
1. Válassza ki az alábbi felsorolásból a rövid távú finanszírozás legfontosabb eszközeit!
| Forgótőke hitel
| Beruházási hitel
| Új részvények kibocsátása
| A szállítóállomány késleltetése
| A vevőállomány késleltetése
| Értékpapír-eladás
| Hitelkeret
2. Válassza ki az alábbi felsorolásból a hitelkeret által történő forrásszerzés legfontosabb jellemzőit!
| Általában fedezetlen hitel formáját ölti.
| Bankhitelszerződés által jön létre.
| Általában biztosítékokkal fedezett hitel formáját ölti.
| Határozatlan futamidejű.
| Meghatározott időre szól.
| Rendszeres pénzügyi kapcsolatot tételez fel a vállalkozás és a hitelintézet között.
3. Válassza ki az alábbi felsorolásból a készenléti rendelkezésre állás fogalmát!
| A hitelintézet vállalja, hogy adott kölcsönművelet elvégzése céljából a szerződésben meghatározott keretösszeg erejéig a szerződő fél rendelkezésére áll.
| A hitelintézet vállalja, hogy adott hitelművelet elvégzése céljából a szerződésben meghatározott keretösszeg erejéig a szerződő fél rendelkezésére áll.
| A hitelintézet vállalja, hogy kölcsön vagy hitelművelet elvégzése céljából a szerződésben meghatározott keretösszeg erejéig a szerződő fél rendelkezésére áll.
4. Válassza ki az alábbi felsorolásból a forgótőke hitel jellemzőit!
| A forgótőke hitel segítségével a vállalkozások általában forgóeszközeiket finanszírozzák.
| A forgótőke hitel segítségével a vállalkozások befektetett eszközeiket finanszírozzák.
| A forgótőke hitel általában fedezett hitel, melynek biztosítékait a vállalkozás saját termelésű készletei, árukészlete, illetve vevőkövetelései jelentik.
| A forgótőke hitel kizárólagos fedezete a vállalkozás készletállománya.
5. Válassza ki az alábbi felsorolásból a likviditási hiánynak a vállalkozás értékpapírjai eladása révén történő finanszírozásának jellemzőit!
| Az egyik legfontosabb célkitűzés, hogy az értékpapírok eladása révén a vállalkozás árfolyamnyereséget tudjon realizálni.
| A finanszírozás eszközeként elsősorban a rövid lejáratú állampapírok, a kincstárjegyek jöhetnek szóba.
| Fontos, hogy az értékesítésre szánt papírok aktív és nagy forgalmú másodlagos piaccal rendelkezzenek.
| Fontos, hogy az értékesítésre szánt papírok aktív és nagy forgalmú elsődleges piaccal rendelkezzenek.
6/A. Válassza ki az alábbi felsorolásból a szállítóállomány késleltetése révén történő finanszírozás jellemzőit!
| A szállítóállomány késleltetése a rövid távú finanszírozás közvetett módja.
| A szállítóállomány késleltetése azt jelenti, hogy a vállalkozás képes alapanyag és áruvásárlásait ideiglenesen elhalasztani.
| A szállítóállomány késleltetése azt jelenti, hogy a vállalkozás képes a szállítóival szembeni kötelezettségeknek a fizetési határidejét kitolni.
| A szállítóállomány késleltetése csak akkor valósítható meg, ha a vállalkozás képes a beszedési időt is csökkenteni.
6/B. Válassza ki az alábbi felsorolásból a szállítóállomány késleltetése révén történő finanszírozás jellemzőit!
| A vállalkozás a nyitva álló fizetési határidőn belül fizet, ugyanakkor azonban nem él az eladó által a korábbi fizetésért felajánlott diszkonttal.
| Amennyiben a vállalkozás (a vevő) igénybe veszi a diszkontot, akkor gyakorlatilag hitelt vesz felt az eladótól.
| A vállalkozás a szállítóállomány késleltetése révén javíthatja az iparágon belüli piaci pozícióját.
| Amennyiben a vállalkozás (a vevő) igénybe veszi a diszkontot, akkor gyakorlatilag hitelt nyújt az eladó számára.
7. Válassza ki az alábbi felsorolásból a finanszírozás forrásköltségének fogalmát!
| A finanszírozás forrásköltsége megmutatja, hogy a finanszírozási források megszerzése összesen mennyibe kerül a vállalkozás számára.
| A finanszírozás forrásköltsége megmutatja, hogy egységnyi forrás megszerzése mekkora kamatköltséget jelent a vállalkozás számára.
| A finanszírozás forrásköltsége megmutatja, hogy egységnyi forrás megszerzése átlagosan mennyibe kerül a vállalkozás számára.
8. Válassza ki az alábbi felsorolásból a hitelkeret révén történő finanszírozás forrásköltségének elemeit!
| Az igénybe vett hitelforrások kamatköltsége.
| A rendelkezésre állási jutalék összege.
| Egységnyi forrásra jutó rendelkezésre állási díj.
| Az értékpapírok árfolyamvesztesége.
9. Válassza ki az alábbi felsorolásból az értékpapír-eladás forrásköltségének meghatározási módját!
| Az értékpapír-eladás forrásköltségének meghatározásakor figyelembe kell vennünk finanszírozási alternatívák kamatköltségét is.
| Az értékpapír-eladás forrásköltségének meghatározáskor figyelembe kell vennünk az értékesítés járulékos költségeit is.
| Az értékpapír-eladás forrásköltségének meghatározásakor figyelembe kell vennünk - viszonyítási alapként - a kockázatmentes kamatláb nagyságát is.
| Az értékpapír-eladás forrásköltségének meghatározásakor figyelembe kell vennünk annak a jövedelemnek a nagyságát, melytől a vállalkozás az értékpapírok értékesítése miatt elesik.
10. Válassza ki az alábbi felsorolásból az implicit kamatláb fogalmát!
| Az implicit kamatláb megmutatja, hogy a vevőállomány késleltetése révén történő finanszírozás esetén mekkora a finanszírozás összköltsége.
| Az implicit kamatláb megmutatja, hogy a szállítóállomány késleltetése révén történő finanszírozás esetén mekkora a finanszírozás összköltsége.
| Az implicit kamatláb megmutatja, hogy a szállítóállomány késleltetése révén történő finanszírozás esetén mekkora a finanszírozás forrásköltsége.
11. Tegyünk fel, hogy vállalkozásunk két legjelentősebb szállítójával az alább fizetési feltételekben állapodott meg:
"A" szállító: 2,5 / 45 net 90 "B" szállító: 2 / 25 net 60
11/A. Válassza ki az alábbi felsorolásból az "A" szállító által megadott adott fizetési feltétel jelentését!
| A értékesítés pénzügyi rendezésének fizetési határideje 45 nap, amennyiben azonban a vevő később fizet, 2,5 százalék büntetést (felárat) köteles fizetni.
| A értékesítés pénzügyi rendezésének fizetési határideje 90 nap, amennyiben azonban a vevő 45 napon belül fizet, 2,5 százalék kedvezményt kap.
| A értékesítés pénzügyi rendezésének fizetési határideje 90 nap, amennyiben azonban a vevő az ezt követő 45-dik napon belül fizet, 2,5 százalék felár ellenében elkerülheti a követelés peresítését.
11/B. Válassza ki az alábbi felsorolásból a szállítóállomány késleltetésének implicit kamatköltségét az "A" szállító fizetési ajánlatára vonatkozóan!
| 20,8%
| 23,6%
| 25,1%
11/C. Válassza ki az alábbi felsorolásból a legkedvezőbb fizetési ajánlatot!
| Az "A" szállító ajánlata a kedvezőbb, mivel annak implicit kamatköltsége alacsonyabb.
| Az "A" szállító ajánlata a kedvezőbb, mivel annak implicit kamatköltsége magasabb.
| A "B" szállító ajánlata a kedvezőbb, mivel annak implicit kamatköltsége alacsonyabb.
| A "B" szállító ajánlata a kedvezőbb, mivel annak implicit kamatköltsége magasabb.